**ŠKOLSKÝ PORIADOK**

**SZUŠ BRIOSO**

****

**O B S A H**

**I. VŠEOBECNÉ POKYNY**

**II. PRÁVA A POVINNOSTI ŽIAKA**

**III. DOCHÁDZKA ŽIAKOV DO ŠKOLY**

**IV. SPRÁVANIE SA ŽIAKOV NA VYUČOVANÍ**

**V. BEZPEČNOSŤ A OCHRANA**

**VI. HODNOTENIE, KLASIFIKÁCIA A POCHVALY VII. PRÁVA A POVINNOSTI ZÁKONNÉHO ZÁSTUPCU ŽIAKA VIII. NARIADENIA ŠKOLY IX. ZÁVEREČNÉ USTANOVENIA**

Školský poriadok Súkromnej základnej umeleckej školy BRIOSO, Slovenských dobrovoľníkov 122/7, Žilina je súbor pravidiel a princípov vytvorený v súlade s príslušnými právnymi normami:

* Zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov.
* Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
* Vyhláška č. 324/2008 Z. z. o základnej umeleckej škole.
* Vyhláška č. 231/2009 Z. z. o podrobnostiach a organizácií školského roka na základných umeleckých školách.
* Dohovor o právach dieťaťa.
* Metodický pokyn č. 21/2009 - R na hodnotenie a klasifikáciu žiakov základnej umeleckej školy.

Žiak sa dobrovoľným rozhodnutím študovať na škole zaväzuje riadiť jeho pokynmi. Jeho rešpektovanie je predpokladom vytvorenia príjemnej školskej atmosféry.

**I. VŠEOBECNÉ POKYNY**

1. Základná umelecká škola zabezpečuje umeleckú výchovu a vzdelávanie podľa vzdelávacieho programu odboru vzdelávania prevažne pre žiakov základnej školy. Základná umelecká škola môže organizovať aj štúdium pre deti vo veku pred plnením povinnej školskej dochádzky, žiakov stredných škôl a dospelých.
2. Základná umelecká škola poskytuje základné umelecké vzdelanie, pripravuje na štúdium odborov vzdelávania umeleckého zamerania v stredných školách a v konzervatóriách; pripravuje aj na štúdium na vysokých školách s pedagogickým alebo umeleckým zameraním.
3. S týmto školským poriadkom budú oboznámení:
   * žiaci hudobného odboru - PŠ, I. stupňa základného štúdia - na prvej vyučovacej hodine hudobnej náuky,
   * žiaci VO - na prvej vyučovacej hodine,
   * žiaci II. stupňa základného štúdia a ŠPD - na prvej vyučovacej hodine individuálneho vyučovania,
   * rodičia - na prvom rodičovskom združení v príslušnom školskom roku.

Školský poriadok je k nahliadnutiu v riaditeľni školy a na internetovej stránke školy [www.szusbrioso.sk](http://www.szusbrioso.sk)

4. Riaditeľka súkromnej základnej umeleckej školy môže rozhodnúť o predčasnom ukončení štúdia podľa § 50 ods. 2 zákona 48/2008 (Školský zákon) ak:

a) žiak sústavne alebo závažným spôsobom porušuje školský poriadok,

b) žiak alebo zákonný zástupca žiaka neuhrádza čiastočnú úhradu nákladov podľa § 49 ods. 4 zákona 248/2008 (Školský zákon),

c) žiak alebo zákonný zástupca žiaka písomne požiada o predčasné ukončenie štúdia, riaditeľka školy môže štúdium predčasne ukončiť posledným dňom mesiaca, v ktorom bola predložená žiadosť o predčasné ukončenie štúdia na predpísanom tlačive.

5. O dochádzke a prospechu žiaka rodičia sa môžu informovať:

* v čase vyučovacej hodiny svojho dieťaťa - v individuálnom vyučovaní,
* pred alebo po vyučovaní - v skupinovom vyučovaní,
* na rodičovskom združení.

6. Vyučovanie na škole začína rôzne, podľa rozvrhov jednotlivých odborov, ale najskôr o 11:00 hodine a najneskôr do 20:15 hodiny.

Prestávky trvajú minimálne 5 minút (podľa rozvrhu schválenom riaditeľkou školy).

Príchod učiteľov do školy je 10 minút pred začiatkom jeho rozvrhom stanovenej vyučovacej hodiny. Učiteľ môže opustiť pracovisko až po skončení vyučovania (5 min). Príchod a odchod zaznačia zamestnanci do knihy dochádzky.

7. Vyučovanie je organizované v súlade s platnými Učebnými plánmi pri zachovaní dĺžky vyučovacích hodín:

a) 1 hodina = 45 minút

b) 1,5 hodiny = 70 minút, delí sa na dlhú hodinu - 45 minút a na krátku hodinu - 25 minút.

8. Aktuálne informácie pre rodičov a žiakov budú zverejňované na internetovej stránke školy.

9. Ak žiak z akýchkoľvek dôvodov vymešká v priebehu klasifikačného obdobia v predmete viac ako 30 % vyučovacích hodín, vyučujúci daného predmetu podá návrh na pedagogickej rade žiaka neklasifikovať a po schválení pedagogickou radou riaditeľka školy umožní jeho komisionálne preskúšanie.

**II. PRÁVA A POVINNOSTI ŽIAKA**

Každému žiakovi školy prináležia práva, ktoré sú zakotvené vo Všeobecnej deklarácii ľudských práv, Deklarácii práv dieťaťa prijatej OSN v roku 1959, Dohovore o právach dieťaťa z 20. novembra 1989 prijatom OSN a v ďalších medzinárodných paktoch a deklaráciách o ochrane práv dieťaťa, bez ohľadu na to, akej sú rasy, pohlavia, náboženstva, zmýšľania, národnosti, sociálneho pôvodu alebo iného postavenia.

Žiak má právo na:

* výchovu a vzdelávanie v zdravom a bezpečnom prostredí,
* zabezpečenie ochrany proti fyzickému a duševnému násiliu,
* úctu k svojej osobe, vierovyznaniu, svetonázoru a etnickej príslušnosti,
* vlastný názor a slobodu prejavu, týmto právom nesmie ohrozovať bezpečnosť, zdravie, morálku a základné práva, povesť a slobody iných a svoje,
* otvorenú komunikáciu v duchu zásad humanity a tolerancie,
* vytvorenie organizácie výchovno-vzdelávacieho procesu primeraného jeho veku s dodržaním psychohygienických zásad,
* výchovu a vzdelávanie primerané jeho veku, nadaniu, schopnostiam, záujmom zdravotnému stavu,
* informácie od pedagogických zamestnancov v otázkach týkajúcich sa jeho výchovno-vzdelávacích výsledkov, priebežného hodnotenia a zdôvodnenie hodnotenia.

Všetci žiaci sú povinní poznať a dodržiavať školský poriadok školy. Žiaci sú povinní chrániť vlastné zdravie a zdravie spolužiakov a iných ľudí( počas vyučovania, ako aj na podujatiach organizovaných školou). Všetci žiaci sú povinní dodržiavať pravidlá bezpečnosti, s ktorými boli oboznámení na začiatku školského roka a rešpektovať usmernenia vyučujúcich.

Žiak je povinný:

* neobmedzovať svojím konaním práva ostatných osôb zúčastňujúcich sa výchovy a vzdelávania,
* chrániť pred poškodením majetok školy a majetok, ktorý škola využíva na výchovu a vzdelávanie,
* chrániť pred poškodením učebnice a učebné pomôcky, ktoré im boli bezplatne zapožičané, ak spôsobia škodu zákonný zástupca žiaka je povinný škodu nahradiť,
* pravidelne sa zúčastňovať na vyučovaní podľa rozvrhu hodín a riadne sa vzdelávať,
* počas vyučovania aktívne spolupracovať s učiteľom, nevyrušovať a nerozptyľovať pozornosť spolužiakov,
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* ctiť si ľudskú dôstojnosť svojich spolužiakov a zamestnancov školy,
* rešpektovať pokyny zamestnancov školy, ktoré sú v súlade so všeobecne záväznými predpismi školy a dobrými mravmi,
* správať sa zdvorilo a slušne ku všetkým učiteľom, zamestnancom školy a dospelým osobám v škole a pri stretnutí ich pozdraviť,
* na koncerty a vystúpenia byť oblečený primerane dôležitosti podujatia.

**III. DOCHÁDZKA ŽIAKOV DO ŠKOLY**

1. Žiak prichádza na vyučovanie pravidelne a včas podľa rozvrhu hodín (najskôr 10 min. pred vyučovaním a najneskôr 5 min. pred vyučovaním).
2. Žiak je povinný sa zúčastňovať na činnostiach, ktoré škola organizuje a iných podujatiach, ktoré naplánoval spoločne so svojím triednym učiteľom.
3. Vyučovanie a podujatia školy môže žiak vymeškať pre chorobu, vážnu udalosť v rodine, pre veľmi nepriaznivé počasie a nepredvídané dopravné pomery.
4. Každú neúčasť na vyučovaní je žiak povinný ospravedlniť hodnoverným dokladom alebo písomným ospravedlnením rodiča (zákonného zástupcu žiaka) v žiackej knižke. Žiak je povinný predložiť žiacku knižku s písomným ospravedlnením vyučujúcemu bez vyzvania na nasledujúcej hodine.
5. Ak vymeškané hodiny nebudú písomne ospravedlnené, vyučujúci môže neprítomnosť žiaka považovať za neospravedlnenú.
6. Za neospravedlnené hodiny môže byť žiak vylúčený z ďalšieho štúdia v škole.
7. Žiaci sa riadia rozvrhom, ktorý majú zaznačený v žiackej knižke. V prípade, že sa žiak nedostaví na vyučovanie z vlastnej viny, vyučovacia hodina sa nenahrádza. Taktiež sa nenahrádzajú vyučovacie hodiny, v čase ktorých sú učitelia povinní zúčastniť sa akcií, organizovaných školou a ktoré organizujú nadriadené orgány.
8. Žiak si pred vstupom do budovy školy dôkladne očistí obuv a na lavičke na chodbe sa prezuje do zdravotne vhodnej obuvi a uloží si topánky na určené miesto. Žiaci nesmú chodiť v prezuvkách mimo budovu školy.
9. Z bezpečnostných dôvodov nie je dovolené používať v priestoroch školy skejtbordy, kolieskové korčule, kolobežky a odkladať bicykle vo vnútri chodby.

**IV. SPRÁVANIE SA ŽIAKOV NA VYUČOVANÍ**

1. Žiak dochádza na vyučovanie a všetky školské podujatia dochvíľne, riadne pripravený, so žiackou knižkou, učebnicou a školskými potrebami, ktoré podľa rozvrhu potrebuje na vyučovanie. Žiak dbá o svoju osobnú hygienu a nosí so sebou nevyhnutné hygienické potreby. Ak žiak príde na vyučovanie v časovom predstihu, správa sa na chodbe nehlučne a dbá o vlastnú bezpečnosť.

1. Žiak na skupinovom vyučovaní sedí slušne, pozorne sleduje učiteľov výklad i odpovede spolužiakov, aktívne pracuje, nenašepkáva a nevyrušuje.
2. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
3. Ak sa žiak na vyučovanie nepripraví, alebo nemá domácu úlohu, ospravedlní sa vyučujúcemu pred začatím hodiny a uvedie dôvod svojej nepripravenosti.

1. Žiak môže opustiť triedu len so súhlasom vyučujúceho alebo triedneho učiteľa.
2. Žiak udržuje svoje pracovné miesto a okolie v čistote a poriadku.
3. Manipulovať s oblokmi, žalúziami, svetelnými vypínačmi, učebnými pomôckami a nástrojmi v triedach môžu žiaci len so súhlasom učiteľa.
4. Žiak musí chrániť svoje zdravie a zdravie spolužiakov; nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, používanie zdraviu škodlivých látok. Nie je dovolené vykláňať sa z oblokov.
5. Prvú pomoc poskytne vyučujúci. Škola bezprostredne po úraze zabezpečí:

a) odborné lekárske ošetrenie,

b) informovanie bezpečnostného technika a rodiča,

c) záznam o úraze.

1. Žiak nesmie do školy nosiť predmety, ktoré na vyučovaní nepotrebuje, resp. predmety ohrozujúce vlastné zdravie a zdravie spolužiakov a pedagogických zamestnancov. Ak vyučujúci takýto predmet zistí, žiakovi ho odoberie a vráti rodičom. Klenoty a väčšie sumy peňazí nosí žiak do školy na vlastnú zodpovednosť. Pri ich odcudzení škola nebude robiť žiadne opatrenia.
2. Ak žiak zistí stratu vecí, oznámi to vyučujúcemu, na ktorého hodine stratu zistil. Ten vykoná ďalšie opatrenia.
3. Počas vyučovania žiak nesmie používať mobilný telefón a musí ho mať vypnutý. Použiť ho môže iba v odôvodnených prípadoch so súhlasom vyučujúceho a triedneho učiteľa.
4. Na hodinách hudobného, výtvarného, literárno-dramatického odboru a na individuálnom vyučovaní hudobného odboru pri vstupe a odchode dospelej osoby z triedy žiaci pozdravia ústne.
5. Všetky písomnosti a potvrdenia si žiaci vybavujú výlučne prostredníctvom pedagóga hlavného predmetu a triedneho učiteľa.

1. Na interných koncertoch, verejných koncertoch, kultúrnych akciách, exkurziách, výletoch, vychádzkach, súťažiach, prehliadkach a iných spoločných podujatiach dodržiavajú pokyny vedúceho pedagóga a ostatných pedagogických zamestnancov.
2. Pred každou akciou školy, kde sa vyžaduje vycestovanie mimo mesta školy je potrebný súhlas rodiča o účasti žiaka na tomto podujatí.
3. Papiere a rôzne odpadky odhadzujú žiaci do košov. Je zakázané rozhadzovať odpadky po chodbách, záchodoch alebo hádzať odpadky do záchodových mís, umývadiel a inak znehodnocovať, znečisťovať, či ničiť prostredie školy.
4. Zo školy odchádza žiak bezprostredne po vyučovaní. V školských priestoroch sa žiaci bezdôvodne nezdržiavajú.

**V. BEZPEČNOSŤ A OCHRANA**

1. Žiaci sú povinní dodržiavať smernice a pokyny upravujúce bezpečnosť a ochranu zdravia nielen vlastnej osoby ale aj spolužiakov.

1. Žiakom je prísne zakázané fajčiť, piť liehové nápoje, prechovávať a užívať drogy a omamné látky. Porušenie tohto bodu sa berie ako hrubé porušenie správania žiaka.
2. Všetci zamestnanci dbajú na to, aby sa žiaci pohybovali po chodbách a schodišti pokojne, aby sa nenaháňali, neskákali po schodoch a pod.(nebezpečenstvo úrazu).
3. Vyučujúci dbajú na to, aby žiaci nenosili do školy predmety ohrozujúce zdravie, taktiež žiadne cennosti. Za cennosti si zodpovedá dieťa samo.
4. Každý pedagóg v rámci podujatia školy sa bude automaticky podieľať na dozore žiakov.
5. Žiaci otvárajú okná len pod pedagogickým dozorom.
6. Zistené nedostatky a poruchy sú zamestnanci povinný hlásiť riaditeľovi.
7. Pri organizovaní podujatí mimo školy je nevyhnutné dodržiavať bezpečnostné predpisy.
8. Pri úraze žiaka je pedagóg povinný v prípade potreby poskytnúť prvú pomoc,

oznámiť úraz vedeniu školy, zákonnému zástupcovi žiaka a technikovi BOZP a úraz riadne zaevidovať v evidencii úrazov.

1. Pri akciách školy môže mať pedagóg pod dozorom najviac 15 detí.
2. V prípade celodenného podujatia je pracovník povinný vypracovať organizačné zabezpečenie akcie a doplniť ho o informovaný súhlas zákonného zástupcu zúčastneného žiaka.

**VI. HODNOTENIE, KLASIFIKÁCIA A POCHVALY**

1. Žiaci prípravného štúdia sa neklasifikujú, ich štúdium je prípravou na prijatie na základné štúdium. Podmienku prijatia na základné štúdium je splnenie požadovaných predpokladov a hodnotenie s odporúčaním triedneho učiteľa. Toto hodnotenie s odporúčaním pokračovať alebo nepokračovať v základnom štúdiu sa vykonáva na konci školského roka po absolvovaní prípravného štúdia na tlačive schválenom Ministerstvom školstva, vedy a výskumu SR.
2. Prospech žiaka v základnom štúdiu a v štúdiu pre dospelých sa v jednotlivých predmetoch klasifikuje stupňami:

* 1. stupeň - výborný,
* 2. stupeň - chválitebný
* 3. stupeň - uspokojivý,
* 4. stupeň - neuspokojivý.

1. Celkové hodnotenie žiaka na konci prvého polroka a druhého polroka sa vyjadruje stupňami:

* prospel s vyznamenaním,
* prospel,
* neprospel.

1. Pri klasifikácii sa hodnotí:

* celistvosť, presnosť a trvácnosť osvojených poznatkov,
* kvalita a rozsah vedomostí,
* schopnosť uplatňovať poznatky, zručnosti a návyky v praktickom prejave,
* kvalita umeleckého prejavu a estetického prežívania umenia,
* aktivita.

Žiak má byť klasifikovaný najmenej trikrát za polrok. Klasifikácia sa eviduje v triednej knihe a v žiackej knižke.

1. Komisionálne skúšky sa robia:

* pri záverečnej skúške z hlavného predmetu,
* pri zaradení do vyššieho ročníka na konci prvého polroka,
* pri opravnej skúške,
* pri skúške na zaradenie do rozšíreného štúdia.

Skúšobná komisia je vždy trojčlenná, vymenúva ju riaditeľ a o každej skúške sa vyhotoví protokol.

1. Do vyššieho ročníka postupuje žiak, ktorý dosiahne na konci druhého polroka alebo po opravných skúškach aspoň stupeň celkového hodnotenia prospel.
2. Žiak, ktorý je na konci druhého polroka klasifikovaný z niektorého predmetu, okrem hlavného predmetu, stupňom neuspokojivý, môže vykonať opravnú skúšku. Z hlavného predmetu nie je možná opravná skúška, žiak nemôže pokračovať v štúdiu!
3. Opravné skúšky sa konajú posledný týždeň letných prázdnin. Termín opravných, ako aj iných skúšok, určuje riaditeľka školy.
4. Riaditeľka školy vo zvlášť odôvodnených prípadoch môže prerušiť štúdium žiakovi na jeho žiadosť alebo na žiadosť jeho zákonného zástupcu maximálne na jeden rok. Žiadosť sa podáva písomne.
5. Prvá časť prvého stupňa základného štúdia, druhá časť prvého stupňa základného štúdia, druhý stupeň základného štúdia a štúdium pre dospelých sa ukončujú záverečnou skúškou. Ak žiak vykoná záverečnú skúšku z hlavného predmetu klasifikovaný stupňom uspokojivý v prvej časti prvého stupňa základného štúdia, nepokračuje ďalej v štúdiu. Ak žiak vykoná záverečnú skúšku z hlavného predmetu klasifikovaný stupňom chválitebný v druhej časti prvého stupňa základného štúdia, nemôže ďalej pokračovať v štúdiu na druhom stupni.
6. Pochvaly a iné ocenenia udeľuje riaditeľka školy za mimoriadny prejav aktivity, iniciatívy alebo úspechu za dlhoročnú reprezentáciu školy a pod., ústnou alebo písomnou formou na základe návrhu triedneho učiteľa a po prerokovaní v pedagogickej rade.
7. Za závažné alebo opakované previnenie proti školskému poriadku ukladá riaditeľka školy opatrenie formou napomenutia alebo pokarhania, až po predčasné ukončenie štúdia.

**VII. PRÁVA A POVINNOSTI ZÁKONNÉHO ZÁSTUPCU ŽIAKA**

Zástupcovia z radov zákonných zástupcov žiakov školy boli zvolení prostredníctvom tajných volieb do Rady školy v počte štyroch členov. Sú významnou formou aktívnej účasti rodičov a zákonných zástupcov na riešení otázok výchovy detí a mládeže a na riadení školy a výchovných zariadení. Nezasahujú do výchovno-vzdelávacieho procesu školy, ale pomáhajú vytvárať podmienky pre jeho priaznivý priebeh a podporujú ho.

**Zákonný zástupca žiaka má právo:**

1. žiadať, aby sa v rámci výchovy a vzdelávania v škole poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
2. oboznámiť sa s výchovno-vzdelávacím programom školy a školským poriadkom,
3. byť informovaný o výchovno-vzdelávacích výsledkoch svojho dieťaťa,
4. zúčastňovať sa výchovy a vzdelávania po predchádzajúcom súhlase riaditeľa školy,
5. vyjadrovať sa k výchovno-vzdelávaciemu programu školy prostredníctvom orgánov školskej samosprávy,
6. požiadať o komisionálne preskúšanie žiaka,
7. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
8. požiadať o uvoľnenie dieťaťa z vyučovania.

**Zákonný zástupca žiaka je povinný:**

1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
2. dodržiavať podmienky výchovno-vzdelávacieho procesu svojho dieťaťa určené školským poriadkom,
3. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
4. informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
5. nahradiť škodu, ktorú žiak úmyselne zavinil,
6. oznámiť bez zbytočného odkladu príčinu neprítomnosti dieťaťa alebo žiaka, ak sa nemôže zúčastniť na výchove a vzdelávaní v škole.

**PLATBA ŠKOLNÉHO A RODIČOVSKÉHO POPLATKU**

1. Zákonný zástupca žiaka alebo žiak je povinný uhradiť školné v stanovenom termíne. Termín a spôsob úhrady je v priebehu školského roka dvakrát. O termíne úhrady informuje žiaka alebo zákonného zástupcu triedny učiteľ.
2. Žiak je povinný uhradiť príspevok na pomôcky do 30. 09. za celý školský rok svojmu triednemu učiteľovi.

**VIII. NARIADENIA ŠKOLY**

1. Každý zamestnanec je povinný poznať a riadiť sa Prevádzkovým poriadkom školy a ostatnými schválenými smernicami a nariadeniami školy.

2. Vyučovanie je organizované v súlade s platnými Učebnými plánmi pri zachovaní dĺžky vyučovacích hodín:

a) 1 hodina = 45 minút sa delí na 20 + 25 b) 1,5 hodina = 70 minút sa delí na 45+25

1. Každú zmenu rozvrhu, či priestoru vyučovania je potrebné ohlásiť vedeniu školy.
2. Každú zmenu, či neprítomnosť v práci je pedagóg povinný hlásiť včas vedúcemu zamestnancovi s patričným odôvodnením.
3. Počas pracovnej doby môže pedagóg opustiť budovu školy len s vedomím riaditeľa školy alebo jeho zástupcu.
4. Pedagóg je povinný dbať na estetickú, hygienickú a bezpečnú úpravu svojej triedy.
5. Pedagóg je povinný poznať a riadiť sa Pracovným poriadkom vypracovaným pre ZUŠ.
6. Každý pedagóg je povinný rešpektovať svojho nadriadeného a vykonať pokyny ním nariadené.
7. Každý zamestnanec je povinný zúčastňovať sa na poradách.
8. Pedagóg je povinný minimálne 2 x v školskom roku usporiadať rodičovské združenie v rámci triednych prehrávok, ak nie je usporiadané súhrnne pre celú školu.

1. Predmetová komisia sa stretáva podľa potrieb v škole.

1. Žiak je povinný uhradiť školné v stanovenom termíne.
2. Ak žiak alebo zákonný zástupca žiaka písomne požiada o predčasné ukončenie štúdia, riaditeľ školy môže štúdium predčasne ukončiť posledným dňom mesiaca nasledujúcom po mesiaci, v ktorom bola predložená žiadosť o predčasné ukončenie štúdia. Odhlásiť žiaka zo štúdia môže len zákonný zástupca prostredníctvom odhlášky, ktorú mu na vyžiadanie predloží triedny učiteľ.

-dôvod odhlásenia: a) z vážnych rodinných dôvodov

b) zo zdravotných dôvodov

c) z dôvodu odsťahovania sa

d) z dôvodu problematického dochádzania

1. Žiak môže zo závažných dôvodov prerušiť štúdium na konci polroka - k 31. januáru a k 30. júnu na základe písomnej žiadosti zákonného zástupcu so súhlasom riaditeľa školy maximálne na jeden školský rok.

1. Žiak môže byť opätovne zaradený do štúdia /po prerušení štúdia/ po vykonaní komisionálnej skúšky.
2. Zmeny v osobných údajoch žiaka je povinný nahlásiť zákonný zástupca učiteľovi hlavného predmetu, prípadne riaditeľovi školy.

17. Všetci zamestnanci sú povinní:

1. prácu vykonávať osobne, podľa pracovnej zmluvy a náplne v určenom čase,

1. pracovať riadne, plniť pokyny nadriadených v súlade s právnymi predpismi,

1. udržiavať poriadok na svojom pracovisku, oznamovať bezprostredne nadriadenému pracovníkovi nedostatky a poruchy, ktoré by mohli viesť k ohrozeniu zdravia, k poškodeniu majetku a podľa možností sa zúčastní na ich odstránení,
2. nepožívať alkohol ani iné omamné látky na pracovisku, nenastupovať do práce pod ich vplyvom a dodržiavať zákaz fajčenia na pracovisku,
3. ihneď oznámiť zmeny súvisiace so zmenami v osobných pomeroch (sobáš, zmena bydliska, rozvod,...), ktoré majú význam pre nemocenské poistenie,
4. byť 10 min. pred začatím vyučovacieho procesu na pracovisku a odchádzať z neho po jeho skončení. Bez súhlasu vedenia zamestnanec nesmie opustiť školu predčasne. Tento čas by sa rátal ako zameškaný pracovný čas.
5. pracovať nadčas, ak mu riaditeľ prácu nadčas nariadil, prípadne sa na nej dohodli,
6. dodržiavať právne predpisy na zabezpečenie bezpečnosti pri práci,
7. zamestnanci zodpovedajú za škodu, ktorú spôsobia porušením či nesplnením si povinností, prípadne úmyselným konaním,
8. zamestnanec, ktorý sa dozvie, alebo je svedkom pracovného úrazu, zabezpečí prvú pomoc a ihneď upovedomí riaditeľa školy (to isté sa týka žiakov),
9. robiť pravdivý záznam o príchode a odchode do a zo zamestnania,
10. riadiť sa stanoveným pracovným časom zamestnancov a jeho prípadnými obmenami,
11. pri riešení konkrétnych otázok vychádza zamestnanec z pracovno–právnych predpisov, rešpektuje Zákonník práce, Pracovný poriadok, Organizačný poriadok, Prevádzkový poriadok a ostatné súvisiace predpisy.

1. Všetci zamestnanci sú povinní zaujímať sa o pohyb cudzích osôb v priestoroch školy,

sprevádzať ich na miesto určenia, nenechávať ich samých a takto predchádzať najmä možným krádežiam, či iným rušivým momentom.

1. Počas pracovnej doby je zakázané prijímať návštevy cudzích osôb a rodinných príslušníkov.

20. Počas vyučovacej doby je zakázané používať mobilný telefón.

**IX. ZÁVEREČNÉ USTANOVENIA**

* 1. Zmeny Školského poriadku vydáva riaditeľka školy po prerokovaní v pedagogickej rade.
  2. Ruší sa platnosť Školského poriadku školy SZUŠ Žilina zo dňa 01. 09. 2018.
  3. Tento Školský poriadok SZUŠ BRIOSO nadobúda platnosť dňa 01. 01. 2020.

. Mgr. Jana Jánošová, riaditeľka školy